Държавен вестник, бр. 97, 2023 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  97
ванията на административнопроцесуалните 
правила при изготвяне на проекта и издаване 
на подзаконовия акт, като извърши преценка 
на плоскостта на нормите, съдържащи се в 
Указ № 883 от 24.04.1974 г. за прилагане на 
Закона за нормативните актове, и на тези в 
съответния специален закон – чл. 14 от ЗЕ. В 
чл. 13, т. 2 от указа е предвидено като част от 
процедурата за изготвяне на проект и издава­
нето на подзаконов акт неговото обсъждане. В 
чл. 15 от указа е посочено, че органът, който 
отговаря за изготвяне на законопроекта, го 
изпраща заедно с мотивите на заинтересу­
ваните министерства, други ведомства или 
обществени организации, които организират 
неговото обсъждане и дават мотивирано ста­
новище. В чл. 16 е посочено, че въз основа на 
обсъждането съставителят внася необходимите 
изменения в законопроекта и го представя на 
органа, който отговаря за изготвянето му. От 
своя страна чл. 14 от ЗЕ (доп., ДВ бр. 18 от 
2005 г.) съдържа следните правила: 1. задъл­
жава се комисията да проведе процедура за 
обществено обсъждане със заинтересованите 
лица при изготвянето на общи администра­
тивни актове, предвидени в този закон и в 
Закона за регулиране на водоснабдителните 
и канализационните услуги, както и по други 
въпроси от обществена значимост за развитие 
на енергийния сектор и на ВиК сектора; ко­
мисията обсъжда със заинтересованите лица 
основните принципи, заложени в проекта, и 
определя срок за представяне на становища по 
него не по-кратък от 14 дни и не на последно 
място комисията разглежда всички постъпи­
ли становища от заинтересованите лица и 
мотивира своето становище, като публикува 
мотивите на страницата си в интернет, т.е. 
както общата норма на чл. 13 във връзка с 
чл. 15 от указа, така и специалната на чл. 14 
от ЗЕ задължава комисията при изготвяне на 
проект за издаване на подзаконов акт, респ. 
за изменение на отделни негови разпоредби, 
да извърши обсъждане на последните. С оглед 
законодателното решение, отразено в чл. 15, 
ал. 1 от Указ № 883, то следва да се приеме, 
че както разпоредбата на чл. 13 от указа, така 
и специалната норма на чл. 14 от ЗЕ задъл­
жават извършване на обсъждане на проекта 
за акт, което следва да е обществено такова, 
т.е. при участието на съответните заинтере­
совани страни, като е уточнена и процедура­
та – предоставяне на срок за депозиране на 
възражения, тяхното обсъждане и като краен 
резултат – издаване на акта. Настоящият 
съдебен състав счита, че нормата на чл. 14 
от ЗЕ е приложима в конкретния случай, на 
първо място, тъй като касае именно въпрос от 
обществена значимост, свързан с развитието 
на енергийния сектор, и на второ, предвид и 
нормата на чл. 49, ал. 1, т. 2 от Правилника 
за дейността на Комисията за енергийно и 
водно регулиране и нейната администрация 
(ДВ, бр. 43 от 12.06.2015 г.). Видно от посо­
чените по-горе доказателства не е спазена 
предвидената в правилника процедура, каса­
еща провеждане на обществено обсъждане на 
изменената разпоредба на чл. 11 от Наредба 
№ 2, а именно чл. 50 – 53 – изменението на 
чл. 11 от наредбата е представено с доклад 
от 26.11.2015 г., като на 27.11.2015 г. е приет 
от комисията след обсъждането му само в 
работната група и комисията, т.е. при неспаз­
ване на специалните разпоредби на чл. 14 от 
ЗЕ във връзка с чл. 50 – 53 от правилника. 
Неспазването на законово определената про­
цедура при изготвяне на проекти за наредби 
по реда на Указ № 883 от 24.04.1974 г., респ. 
на ЗЕ, представлява допуснато съществено 
нарушение на административнопроцесуални­
те правила и е самостоятелно основание за 
отмяна на обжалваната разпоредба.
Що се касае по отношение на решение от 
30.04.2020 г., постановено по дело С-5/19 на 
Съда на Европейския съюз, следва да се има 
предвид следното:
В това решение СЕС сочи, че съгласно член 
3, параграф 2 от Директива 2009/73 държавите 
членки може да налагат на предприятията за 
природен газ, в общ икономически интерес, 
задължения за обществена услуга, които са 
ясно определени, прозрачни, недискримина­
ционни, подлежат на проверка и гарантират 
равни условия на достъп за предприятията 
за природен газ от Съюза до националните 
потребители. Според решението на СЕС посо­
чената по-горе разпоредба задължава актовете, 
с които са наложени такива задължения, да 
бъдат мотивирани, публикувани и да подле­
жат на съдебен контрол. СЕС сочи, че член 
41 от Директива 2009/73, който се отнася до 
задълженията и правомощията на регулатор­
ните органи, предвижда в параграф 16, че 
решенията на регулаторните органи следва 
да са напълно мотивирани, обосновани и 
да подлежат на съдебен контрол, както и че 
решенията им са обществено достъпни, като 
същевременно се запазва поверителността на 
чувствителната търговска информация.
Във връзка с горното, видно от протокол 
№ 243 от 27.11.2015 г., приетите изменения на 
чл. 11 от наредбата включват както същест­
вено изменение на ал. 1 и 2, така и две нови 
алинеи. Последните препращат за пръв път 
към две методики – Методика за определяне 
на цени за достъп и пренос на природен газ 
през газопреносните мрежи, собственост на 
„Булгартрансгаз“ – ЕАД, издадена от Държав­
ната комисия за енергийно и водно регулира­
не, обн., ДВ, бр. 72 от 29.08.2014 г., в сила от 
1.10.2014 г., изм. и доп., бр. 76 от 30.09.2016 г., 
в сила от 19.09.2016 г., изм. и доп., бр. 79 от 
8.09.2020 г., и методика, по която следва да 
се извършва компенсиране на разходите, 
произтичащи от наложени задължения към 
обществото на съответните енергийни пред­